Fl-Okkazzjoni tal-50 Sena mill-Ħatra Tiegħu Bħala Surmast tal-Banda San Pietru u l-25 Sena minn Mewtu. Din is-sena hu xieraq li nfakkru personaġġ li rabat ismu b'mod dejjiemi mal-istorja tal-Banda San Pietru. Qed nirreferi għal Emmanele Galea jew kif kien aktar magħruf fost in-nies tar-raħal bħala 'Leli ta' Ħamiemu'. Propju din is-sena qed infakkru għeluq il-SO sena minn meta ħa l-inkarigu bħala t-tieni surmast direttur tal-Banda San Pietru, kifukoll 25 sena minn mewtu. Emmanuele Galea twieled fil-25 ta' Marzu tal-1918, it-tieni wild minn ħdax li minnhom għexu tmienja, tal-koppja Carmelo Galea (1893- 1977) u Grace nċe Gerada (1891-1960). Imrobbi ġewwa l-Furjana, bħall-antenati tiegħu ċ-ċkejken Emmanuele beda l-ewwel kuntatt mal- mużika fl-età ta' madwar għaxar snin, fil-każin tal-Banda Vilhena taħt il-ħarsien ta' Mro. Adeodato Gatt fejn kien jitgħallem il-klarinett. Ftit wara ħuh Toni, li kien sentejn iżgħar minnu, ukoll beda jitgħallem il- mużika taħt l-istess surmast bid-differenza li kien idoqq il-kornu (French Horn). Madwar sena wara, imħajjar min-nannuh Pawlu Galea (1861- 77 1936) huwa beda ukoll jitgħallem il-pjanu. Fil-bidu tat-tletinijiet, i -— metbà l-aħwa Galea komplew flimkien it-tagħlim tal-mużika fil-każin tal- Banda a King' s Own tal-Belt Valletta, taħt il-kura tas-surmast direttur Mro. Francesco Gobet, li kien magħruf ħafna għad- dixxiplina stretta tiegħu waqt it-tagħlim. Emmanuele baqa' jdoqq bħala bandist ma' din il-Banda għall-kważi għoxrin sena, filwaqt li ħuh baqa' jdoqq sal-bidu tat-tmeninijiet tas-seklu l-ieħor. Emmanuele kien tagħllem is-sengħa ta' mastrudaxxa pero' kellu mpieg fil-militar. Bejn l-1932 u l-1946 Emmanuel serva bħala klarinettista fil-Kings Own Malta Regiment Band. Fl-1942 iżżewweġ lil Agnes nċe Brincat u marru joqgħodu l-Marsa. Ftit wara konna nsibuh assistent surmast tal-każin tal-Banda San Gejtanu l-Ħamrun, fi żmien is-surmast Mro. Mill-1946 sal-1951 serva bħala klarinettista fil-Roval Malta Artillerv Band, u fl-istess sena (1946), kien anke beda jistudja l-armonija għand Mro. Carmelo Pace bil-għan li jibda jikkomponi l-marċi, Perċ sena wara kellu jieqaf minħabba li romol wara ħames snin żwieġ, meta martu Agnes mietet fl-eta' ta' 29 sena. Hawn Emmanuele għadda minn perjodu diffiċli, għax barra li ried ilaħħaq max-xogħol, ried ukoll jieħu ħsieb it-tifel Vincent (li kellu l-ispiżerija li kien hemm taħt is-sede tal-Banda Birżebbuġa) li dak iż-żmien kellu biss erba' snin. Wara sena mill-mewt ta' l-ewwel mara, Emmanuele żżewweġ lil oħtha, Emmanuela neċ Brincat li mietet fl-2003. Minn dan it-tieni żwieġ Emmanuele kellu żewġ subien, Carmelo (1949) u Ravmond (1950). Hekk kifreġa' sab siequ wara l-mument diffiċli li għadda minnu, fil-bidu tas-snin ħamsin tas-seklu l-ieħor, Emmanuele beda jikkomponi l-marċi u maż-żmien bena repertwarju sabiħ. Fl-1956 Emmanuele niżel joqgħod f'Birżebbuġa sabiex ikun qrib il-post tax-xogħol tiegħu f'Kalafrana. Sa dan iż-żmien kien diġa' kiteb diversi marċi, u għalhekk meta sena wara twaqqfet il-Banda San Pietru, dak iż-żmien St. Peters Philarmonic Band, huwa kien ġie avvicinat sabiex ikun l-ewwel assistent surmast tagħha u flimkien mas-surmast il-Profs. Carlo Żammit beda jħarreġ lil diversi żagħżagħ f'din l-ewwel skola mużikali fir-raħal. Irridu nsemmu wkoll li fl-ewwel dehra pubblika tal-Banda San Pietru, nhar il-25 ta' Awissu tal- 1957, Emmanuele kien l-uniku bandist tal-post fejn kien daqq bħala solista. Leħen il-Banda l Festa 2015 65 Hekkkifsar midħla tal-każin tal-Banda San Pietru, Emmanuele integra ruħu sew sakemm nistgħu ngħidu li sar parti minn $ ħajtu sa mewtu. Fl-istorja tal-Banda San Pietru naraw li fl- ewwel snin mit-twaqqif tagħha din is-soċjeta' kienet ġiet amalgamata mal-klabb tal-Birzebbuga St. Peters Sports Club b'kumitat wieħed li kien imexxi dik li kienet il-'Birzebbuga Sports and Philarmonic club.' Ġara pero' li fil-laqgha ġenerali li kienet inżammet fil-każin fil-Bajja s-Sabiħa nhar it-22 ta' Frar tal-1964, kien ingala argument dwar il-finanzi tal-Għaqda u f' għal dan il-għan il-membri qablu li ż-żewġ għaqdiet kellhom jieħdu l-indipendenza minn xulxin u jinħatru żewġ kumitati separati li pero' kellhom jibqgħu joperaw mill-istess każin. ji Għalhekk nhar is-7 ta' Marzu tal-istess sena kienet inżammet laqgħa ġenerali tal-Banda San Pietru li fiha inħatar kumitat (i sabiex imexxi l-Banda. F'din il-laqgħa l-membri preżenti Ji għażlu lil Espedito Francalanza bħala president, Ġużeppi Petroni (minn ta' Tira) bħala segretarju u Toni Gauci (minn ta' Beċċuna) bħala kaxxier flimkien ma' ħames membri oħra li kienu Żeppi Cutajar (Ta' Fidiel), Lino Cutajar, Salvu Grech (ta' Sinna), Fredu Mercieca u l-protagonist tagħna Emmanuele Galea. Ġara pero' li fl-ewwel laqgħa tal-kumitat li nżammet erbat ijiem wara, il-president elett Espedito Francalanza ta l-aħbarli hu ma setax jokkupa l-kariga ta' president tas-Soċjeta' minħabba l-istatut tal-Azzjoni Kattolika li tagħha hu kien uffiċjal. Għal din ir-raġuni hu talab skuża u filwaqt li baqa' fil- kumitat, innomina lil Emmanuele Galea sabiex jinħatar president provizorju sakemm issir laqgħa ġenerali oħra. B'hekk Emmanuele leħaq president u dam sakemm fl-1967 it-tmexxija tas-Soċjeta' għaddiet f'idejn il-Kaptan Joseph Caruana. Nhar it-28 ta' April tal-1965 is-surmast Profs. Carlo Żammit temm il-kariga tiegħu mill-Banda San Pietru. Għalhekk il-kumitat ħatar lil Emmanuele Galea bħala t-tieni surmast direttur tal-Banda San Pietru. Hawn rridu ngħidu li b'sens ta' mħabba u dedikazjoni lejn is-Soċjeta', hu kien offra s-servizz tiegħu mingħajr ħlas. Emmanuele idderiġa għall-ewwel darba l-Banda San Pietru bħala surmast direttur tagħha waqt il-programm mużikali ta' lejliet il-festa, nhar is-Sibt 31 ta' Lulju tal-1965. Huwa dam jidderiġi l-Banda San Pietru sal-1968 fejn fis-snin ta' wara reġa ħa l-kariga ta' assistent surmast. Irridu nsemmu wkoll li tul dan iż-żmien hu kien jokkupa l-kariga ta' assistent surmast tal-Banda Beland taż- Żejtun fi żmien is-surmast Mro. Ta' interess li nsemmu li fl-1960 Emmanuele ikkompona dak li orriginarjament kellu jkun 'Innu lil San Pietru' bil-għan li jindaqq bħala innu lil qaddis minflok il-Marcia Pontificia (l-innu tal-Papa) ta' Charles Gounod. Fuq dan l-innu hemm storja nteressanti minħabba l-fatt li hekk i kif fl-1965 leħaq surmast tal-Banda San ' Pietru, Emmanuele kien ipreżentah lis- Soċjeta' wara li fl-1962 il-parroċċa żanżnet l-innu popolari lil San Pietru' miktub minn Mro. Carmelo Pace li l-melodija tiegħu hi tixbieħa ma' dik ta' Galea. (Għal iktar informazzjoni ara Leħen il-Banda 2012 pg. Waqt laqgħa ġenerali li saret fs-7 ta' Mejju tal-1967 Emmanuele inħatar bħala kaxxier tas-Soċjeta' fejn dam f'din il-kariga sal- 1973 meta fil-laqgħa ġenerali li saret nhar ċ6 Għaqda Mużikali San Piettu fil-Ktajjen il-21 ta' Ottubru, il-membri reġgħu ħatruh għal darb'oħra bħala president tas-Soċjeta'. Hu dam jokkupa din il- kariga għal 13 -il sena fejn f'Mejju tal- 1986 kontra qalbu kellu jirriżenja kemm minn president kif ukoll minn assistent surmast minħabba raġunijiet ta' saħħa. Waqt il-laqgħa ġenerali li nżammet nhar il-25 ta' Jannar tal-1987, il-membri b'akklamazzjoni kbira approvaw lil Emmanuele bħala president onorarju għal għomru b'rikonoxximent lejn il- ħidma twila li wettaq sa mit-twaqqif tas- soċjeta' fl-1957. Tajjeb li nsemmu li iben F Emmanuele, Carmelo Galea segwa l-passi ta' missieru fejn fl-1962 ħareġ idoqq bħala bandist ġdid mal-Banda San Pietru u bejn l-1965 u l-1968 kien jokkupa l-kariga ta' segretarju. Barra minnhekk fl-1971 kien ġie maħtur bħala surmast direttur tal-Banda San Pietru, kariga li dam jokkupa sal-1981 meta flimkien mal-familja tiegħu emigra lejn l-Awstralja fejn għadu jgħix sal-lum. Nharit-18 ta' Lulju tal-1990 fil-5.30 ta' filgħaxija, Emmanuele għadda għall-ħajja ta' dejjem fl-eta' ta' 72 sena. Kienet telfa kbira għas-Soċjetà li baqgħet rikonnuxxuta lejn il-ħidma li wettaq dan il-bniedem, ħidma li ġiet diskritta mill-president Salvu Fenech: 'Għandna eżempju quddiemna ta' kif għandha tkun il-ħidma ta' membru tal-kumitat, b'dedikazzjoni u ħidma kostanti għall-benefiċċju tas-Soċjetà. Fil-funzjoni privata li saret nhar is-Sibt 21 ta' Lulju il-kumitat tas-Soċjetà attenda bl-istandard sad-difna tiegħu fiċ-ċimiterju tal-Addolorata. Ta' min jgħid li Emmanuele hu l-iktar persuna li dam jokkupa l-kariga ta' president tas-Soċjeta' fejn qeda dmiru f'dan l-irwol għal 16-il sena sħaħ. Bħala memorja għal dan il-personaġ, il-kumitat tal-Banda San Pietru iddeċieda li s-sala tal- mużika li kienet għadha kemm inbniet tissema għalih bħala 'Sala Mro. Emmanuele Galea Din is-sala ġiet inawgurata nhar il-Ħamis 4 ta' Awwissu tal-1994 minn ibnu Mro. Carmelo Galea li kien Malta fuq btala, fil-preżenza ta' ommu, l-armla Emmanuela Galea u ġiet imbierka minn Dun Ġużepp Berrv. Il-ġenerazzjonijiet tal-lum (inkluż jien) ma jiftakrux lil Emmanuele għadej b'ħidmietu siekta fil-każin, pero' diversi anzjani li ħadmu miegħu jew li kienu jafuh personalment jistgħu jixhdu dwar il-karateristiċi sbieħ li kienu jżejnu l-personalita' tiegħu. Emmanuele Galea hu eżempju tajjeb kemm għal dawk li llum qed imexxu s-Soċjeta' kif ukoll għaż-żagħżagħ li fil-futur għad ikunu huma fit-tmun tas-Soċjeta'. Ir-rispett reliġjuż, l-imħabba u s-sagrifiċċji lejn il- familja, l-umilta' kbira, in-namur għall-mużika kifukoll l-impenn li kien juri lejn is-Soċjeta' , bla dubju ta' xejn għaġnuh bħala mudell eżemplari għalina Ilkol. Jalla li din is-Soċjeta' jkollha iktar mexxeja dedikati sabiex l-istorja li bdiet tinkiteb 58 sena ilu tissokta tiżvolġi għall-futur fit-tul. Leħen il-Banda l Festa 2015 67